cyanic-selkie/wikianc huggingface dataset:
Infarkt miokarda
Uzroci i dijagnoza
Većina IM se javlja zbog koronarne arterijske bolesti. Faktori rizika su visok krvni pritisak, pušenje, duhana dijabetes, nedostatak fizičke aktivnosti, gojaznost, visok holesterol u krvi, loša ishrana i prekomerni unos alkohola. Potpuna blokada koronarne arterije uzrokovana rupturom aterosklerotskog plaka obično je osnovni mehanizam IM. MI su rjeđe uzrokovani spazmom koronarnih arterija, koji može biti posljedica uzimanja kokaina, značajnog emocijskog stresa (poznatog kao Takotsubov sindrom ili sindrom slomljenog srca) i ekstremne hladnoće, između ostalog. Brojni testovi su korisni za dijagnosticiranje, uključujući elektrokardiogram (EKG), krvne pretrage i koronarografiju. EKG, koji je snimak električne aktivnosti srca,koji može potvrditi ST elevaciju MI (STEMI), ako je ST elevacija prisutna. Često korišteni testovi krvi uključuju troponin i rjeđe kreatinski test kinaza MB.
Klinička slika
Bol iza grudne kosti, malaksalost, znojenje, nagon na povraćanje, pad krvnog pritiska, ubrzano lupanje srca.
Dijagnoza
Dijagnoza se postavlja na osnovu anamneze, elektrokardiografije (EKG), laboratorijskih nalaza.
Liječenje
Prije svega potrebno je spriječiti iznenadnu smrt do smještaja u bolničku ustanovu, liječi se poremećaj ritma srca, daju se antikoagulansi za sprječavanje stvaranja novih krvnih ugrušaka te trombolitici, koji služe za razbijanje nastalih ugrušaka.
Reference
==Vanjski linkovi=
Pacifički vatreni prsten
Pod nazivom Pacifički vatreni prsten, koga zovu i Pacifički vatreni pojas a najpoznatiji je pod engleskim imenom Ring of Fire, misli se na pojas vulkana koji okružuje Tihi okean. Tu se nalazi 40% svih aktivnih vulkana koji su uz to, kao stratovulkani ili sivi vulkani, imaju ogromnu eksplozivnu snagu.
Pacifički vatreni prsten se najvećim dijelom sastoji od niza otočnih lukova kao što su Aleuti, Kurili ili japanska Ryūkyū ostrva. Samo na nekoliko zapadnopacifičkih otočnih lukova otpada 45% svih vulkana na svijetu.
Nastavlja se preko Marijanskih ostrva, Filipina, Nove Gvineje, Solomonskih ostrva i Novih Hebrida.
Pojas vulkana nastavlja se i na zapadnim obalama Sjeverne i Južne Amerike a proteže se i na Antarktiku, naprimjer, Mount Erebus. Na zapadnim obalama obje Amerika odvija se 17% svih svjetskih vulkanskih događanja.
Anput (mitologija)
Anput je egipatska božica.
Opis
Anput je žena Anubisa, boga balzamiranja, koji ima glavu šakala. Ona je zamišljena kao žena s glavom šakala ili jednostavno kao žena. Zaštitnica je 17. egipatskog administrativnog kruga, u Gornjem Egiptu. Ona je zapravo ženski aspekt Anubisa. Ona i Anubis su roditelji božice čistoće Kebehet.
U egipatskoj umjetnosti se Anput nikada ne predstavlja, osim na jednom mjestu – u hramu faraona Menkaure (Mikerina) pronađene su tri statue koje prikazuju božicu Hathor, samog faraona i nepoznatu ženu, koja predstavlja Anput. Iznad njene glave je maleni šakal, koji je povezuje sa Anubisom. Nigdje drugdje ne postoji prikaz Anput.
Mraz
mini|desno|200px|Mraz po lišću Mraz je čvrsti talog vlage iz zraka. Formira se na čvrstim površinama koje posjeduju temperaturu nižu od temperature zraka. Veličina kristala mraza zavisi od vremena i dostupne vlage. Može nastati i usljed procesa transpiracije i tada se smrzava voda koju biljke normalno izbacuju kroz svoje stome.
Inje i slana su u prirodi pojave slične ovoj.
Geotektonika
Geotektonika ili kraće, tektonika bavi se pokretima i deformacijama u Zemljinoj kori odnosno litosferi i to na globalnoj razini, te kontaktima pojedinih kontinentalnih i ocenaskih ploča koje se kreću po gornjem sloju astenosfere, tj. Zemljinom plaštu. Strukturno oblikovanje pojedinih kompleksa rezultat je geodinamskih promjena u prošlosti, što upućuje na nedjeljivu povezanost geodinamike i geotektonike. Međutim, u okviru specifičnih zadataka težište geodinamike je analiza uzroka promjena, a geotektonike rekonstrukcija strukturnih i mofroloških posljedica tih promjena kao okvira određenog zbivanja. Odraz toga zbivanja na površini Zemlje predmet je geomorfologije.
Ultraljubičasto zračenje
mini|200px|Kolekcija [[fluorescencija|fluorescentnih minerala posmatrana pod ultraljubičastim svjetlom]]
Geotektonika
Zemljina površina je podijeljena u 8 velikih i nekoliko manjih ploča koje se sporo kreću i mijenjaju veličinu. Intenzivna geološka aktivnost se događa na rubovima ploča gdje se ploče odmiču jedna od druge, jedna prema drugoj ili prolaze jedna uz drugu. Teorija o tektonici ploča, potječe iz prve polovine 20. vijeka i obuhvatila je opisala je mehanizme podvlačenja ploča i širenja oceana.
Ultraljubičasto zračenje
Ultravioletna (UV) svjetlost – (skraćenica UV prema eng. ultraviolet) − obuhvata elektromagnetsko zračenje s talasnim dužinama manjim od onih koje ima vidljiva svjetlost, ali većim od onih koje imaju neke X-zrake, sa elektromagnetnim zračenjem talasne dužine od 400 nm (750 THz) do 10 nm (30 PHz), kraćoj od vidljive svjetlosti, ali duže od X-zraka.
Geotektonika
Alfred Wegener
Čast ustroja teorije tektonike ploča dugujemo naučniku Alfredu Wegeneru (1880-1930) koju je objavio u svojem djelu The origin of continents and oceans. Do danas je doživjelo nekoliko izdanja.
Ultraljubičasto zračenje
Pod određernim uslovima, djeca i mlađe odrasle osobe mogu vidjeti UV zrake do 310 nm, a ljudi sa afakijom (nedostkom sočiva) mogu ih također vidjeti, iako su nevidljive za većinu ljudi. Neki insekti i ptice vide svjetlost koja je blizu UV zračenja.
Kako se u elektromagnetnom spektru nalaze neposredno ispod vidljivog dijela spektra, njihov bi tačniji naziv bio infraljubičaste. Međutim, u cijelom svijetu pa i kod nas udomaćio se naziv ultraljubičaste, kako ih je prvi put nazvao njemački fizičar i hemičar Johann Wilhelm Ritter 1801. godine.
Svjetsko prvenstvo u atletici 1983 – 100 m (žene)
Takmičenja na 100 metara za žene na Svjetskom prvenstvu u atletici 1983. održana su 7. i 8. augusta na Olimpijskom stadionu u Helsinkiju. Takmičenje je bilo podijeljeno u četiri faze: kvalifikacije, četvrtfinale, polufinale i finale. Marlies Göhr iz Istočne Njemačke s najbržim vremenom u finalu 10.97 sek. osvojila je zlatnu medalju. Marita Koch, također iz Istočne Njemačke, osvojila je srebro, dok je Diane Williams iz Sjedinjenih Američkih Država osvojila bronzanu medalju.
Magnituda (astronomija)
Magnituda (m) zvijezde, planeta ili drugog nebeskog tijela označava mjeru njegova sjaja. Postoje prividna i apsolutna magnituda.
Geotektonika
Širenje srednjoocenskih grebena
Morsko dno nastaje na srednjokenskih grebenima od kuda se izlaze goleme količine lave, šireći ocenasko dno te stvarajući nove dijelove ocenske kore. Obje strane okeanskog dna uz srednjookenaki greben se kreću, ali u suprotnim pravcima, prema kontinentalnim pločama na rubovima. Danas je možda najpoznatiji Atlantski srednjookeanski greben, s izraženom vulkanskom aktivnošću i na površini (Island).
NGC 7609
NGC 7609 (također poznat kao Arp 150, MCG 1-59-47 i PGC 71076) je eliptična galaksija koja je udaljena oko 546 miliona sg od Zemlje i nalazi se u sazviježđu Pegaz. Najveći prečnik je 1,30 (207 hiljada sg) a najmanji 1,1 uglovnih minuta (175 hiljada sg). Prvo otkriće je napravio Albert Marth 5. oktobra 1864. godine.
Magnituda (astronomija)
Norman Robert Pogson je 1856. formalizirao sistem definirajući tipičnu zvijezdu prve magnitude kao zvijezdu koja je stoput svjetlija od tipične zvijezde šeste magnitude. Stoga je zvijezda prve magnitude oko 2,512 puta svjetlija od zvijezde druge magnitude. Stotinu puta manje sjajan objekt ima magnitudu otprilike za pet veću. 2,512 puta tamniji objekt ima magnitudu za jedan veću. Taj broj, peti korijen iz 100 (=2,512), poznat je kao Pogsonov omjer.
NGC 7609
Najbliži NGC/IC objekti
Sljedeći spisak sadrži deset najbližih NGC/IC objekata.
Magnituda (astronomija)
Pogsonova ljestvica originalno je fiksirana tako da Sjevernjača ima magnitudu 2. Astronomi su kasnije otkrili da je Sjevernjača blago varijabilna zvijezda pa su najprije prešli na Vegu kao referentnu zvijezdu, da bi danas definirali nultu tačku prema čitavom nizu zvijezda. Magnituda zavisi od talasne dužine svjetlosti.
Moderni sistem više nije ograničen na 6 magnituda. Izuzetno svijetli objekti imaju negativne magnitude. Naprimjer, Sirius, najsvjetlija zvijezda neba, ima prividnu magnitudu od -1.44 do -1.46. Teleskopi Hubble i Keck zabilježili su zvijezde s magnitudama od +30.
Ultraljubičasto zračenje
Porijeklo imena
Ime znači "van ljubičastog", od latinskog ultra - "van", gdje ljubičasto označava dio spektra vidljive svjetlosti sa najmanjim talasnim dužinama.
Svjetsko prvenstvo u atletici 1983 – 100 m (žene)
Zemlje učesnice
Učestvovalo je 49 takmičarki iz 36 država.
Ultraljubičasto zračenje
Otkriće
Otkriće UV zračenja tijesno je povezano sa opažanjem da soli srebra potamne kada se izlože sunčevoj svetlosti. Godine 1801. njemački istraživač Johann Ritter napravio je ključno otkriće da su nevidljivi zraci na samom kraju ljubičaste oblasti vidljivog spektra izuzetno efikasni u zatamnjivanju papira natopljenog srebrohloridom. Da bi naglasio njihovu hemijsku reaktivnost nazvao ih je "deoksidujućim zracima" naspram "toplotnih zraka" na drugom kraju vidljivog spektra. Deoksidujućim zracima ime je ubrzo promijenjeno u "hemijske zrake" i takvo se održalo tokom 19. vijeka. Kasnije su hemijski i toplotni zraci zamijenjeni modernim nazivima ultraljubičasti i infracrveni zraci.
Gimme Back My Bullets
Gimme Back My Bullets je četvrti studijski album američke rock grupe Lynyrd Skynyrd, izdat 1976. godine. Na albumu se nalazi devet pjesama.
Svjetsko prvenstvo u atletici 1983 – 100 m (žene)
Kvalifikacije
Kvalifikacije su održane 7. augusta. Prve četiri takmičarke u svakoj grupi ( Q ) i sljedeće četiri najbrže ( q ) plasirale su se u četvrtfinale.
Četvrtfinale
Utrke četvrtfinala održane su 7. augusta. Prve četiri takmičarke u svakoj grupi ( Q ) plasirale su se u polufinale.
Polufinale
Utrke polufinala održane su 8. augusta. Prve četiri takmičarke u svakoj grupi ( Q ) plasirale su se u finale.
Finale
Finalna utrka održana je 8. augusta.
Gimme Back My Bullets
Dodatne pjesme sa Deluxe izdanja iz 2006.
2006. također izlazi i DVD izdanje albuma, na kojem se nalaze sljedeće pjesme:
Ultraljubičasto zračenje
Podjela
Dijeli se na blisko (380–200 nm), daleko ili vakuumsko (200–10 nm, skraćenica FUV ili VUV) i ekstremno (1–31 nm, skraćenica EUV or XUV) ultraljubičasto zračenje.
NGC 3191
NGC 3191 (također poznat kao IRAS 10160+4642, MCG 8-19-18, NGC 3192, PGC 30136 i UGC 5565) je prečkasta spiralna galaksija koja je udaljena oko 423 miliona sg od Zemlje i nalazi se u sazviježđu Veliki medvjed. Najveći prečnik je 0,80 (99 hiljada sg) a najmanji 0,6 uglovnih minuta (74 hiljade sg). Prvo otkriće je napravio John Frederick William Herschel 19. marta 1828. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Ultraljubičasto zračenje
Podjela
U spektru sunčevog zračenja na ultraljubičasto zračenje otpada samo 10% energije. UVC-zrake ne prodiru do površine Zemlje, pa tako niti do naše kože, jer se apsorbuju u ozonskom sloju atmosfere. UVA i UVB zrake prodiru kroz vanjski sloj kože i izazivaju oštećenja: opekotine, rak kože, alergiju i sl. Oštećenju ćelija kože naročito su izloženi ljudi svijetle puti.
Biološko djelovanje UV zraka
Smatra se da najveći biološki učinak imaju ultraljubičaste zrake talasne dužine između 250 - 310 nm. S biološke tačke gledišta učinci ultraljubičastih zraka se mogu podijeliti na fotohemijske, koji se uglavnom odvijaju u koži i biološke, koji dovode do promjena u cirkulaciji i metabolizmu.
Posebni fotohemijski učinak razlikuje se prema talasnoj dužini ultraljubičastih zraka.
UV index
Povećane količine UV zračenja koje stižu do tla i modni trend lijepog tena, činili su prijeko potrebnim da se javnost obavijesti jednostavnim, svima razumljivim informacijama o stepenu opasnosti od ultraljubičastog zračenja.
Zajedničkim djelovanjem Svjetske zdravstvene organizacije (WHO), Svjetske meteorološke organizacije (WMO), Programa Ujedinjenih naroda za okoliš (UNEP) i Međunarodne komisije za zaštitu od neionizirajućeg zračenja (ICNIRP) stvorena je nova veličina - UV INDEKS.
NGC 6117B
NGC 6117B (također poznat kao MCG 6-36-24 i PGC 57822) je galaksija koja je udaljena oko 399 miliona sg od Zemlje i nalazi se u sazviježđu Sjeverna kruna. Najveći prečnik je 0,60 (70 hiljada sg) a najmanji 0,3 uglovnih minuta (35 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Finnair
Finnair je nacionalna i ujedno i najveća avio-kompanija u Finskoj. Djelomićno je u državnom vlastništvu. Sjedište joj je u gradu Vantaa. Zajedno sa svojim podružnicama dominiraju domaćim i inostranim avio saobraćajem u Finskoj. Posebno jaku ekspanziju vrše prema Dalekom istoku. Član je Oneworld alijanse.
Nisu imali teških nesreća još od 1963. godine što ih svrstava na drugo mjesto po sigurnosti na svijetu iza australijskog Qantasa.
Rendgensko zračenje
desno|mini|Rendgenska snimka ruke Rendgensko zračenje, poznate i kao X-zrake, rentgenske ili rendgenske zrake, područje su elektromagnetskog zračenja s talasnim dužinama između 10 i 0,01 nm, što približno odgovara području između ultraljubičastog i gama zračenja. Najpoznatija njihova primjena je u dijagnostičkoj radiografiji i kristalografiji. Zbog svoje energije ubrajaju se u ionizirajuće zračenje.
Otkriće
Wilhelm Conrad Röntgen objavljuje 1895. da je u modificiranoj Crookesovoj cijevi otkrio nevidljive zrake koje izazivaju fluorescenciju, prolaze kroz materiju, te se ne otklanjaju u magnetskom polju. Röntgen je te zrake nazvao X-zrake zbog njihove nepoznate prirode.
Dobijanje
Uobičajeni način dobijanja je u rendgenskoj cijevi. To je vakuumska cijev u kojoj se s jedne strane nalazi anoda, a s druge katoda uz koju se nalazi žarna nit. Katoda je na visokom naponu u odnosu na anodu. Kada žarnom niti teče električna struja ona se užari pa katoda izbacuje elektrone koji se ubrzavaju u električnom polju između katode i anode. Elektroni udaraju u u anodu koja je načinjena od materijala koji su otporni na visoku temperaturu, poput molibdena i volframa, a ujedno se i vrti kako bi imala što bolje hlađenje. Pri tome se 99 % energije elektrona pretvara u toplotu, a samo 1 % odlazi u obliku ionizirajućeg zračenja koje pod pravim uglom izlazi kroz mali otvor na rendgenskoj cijevi.
NGC 7
NGC 7 (također poznat kao ESO 409-22, MCG -5-1-37 i PGC 627) je prečkasta spiralna galaksija koja je udaljena oko 69 miliona sg od Zemlje i nalazi se u sazviježđu Kipar. Najveći prečnik je 2,20 (44 hiljade sg) a najmanji 0,5 uglovnih minuta (10 hiljada sg). Prvo otkriće je napravio John Frederick William Herschel 27. septembra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Anamneza
Anamneza (lat. anamnesis-sjećanje) je izraz koji u medicini označava skup podataka o bolesniku koji se odnosi na njegove životne prilike, nasljednost bolesti, preboljele bolesti, odnosno sve okolnosti koje su prethodile stanju prethodne bolesti. Ponekad se umjesto ovoga termina koristi izraz historija bolesti.
Prilikom pregleda pacijenta on govori o svojim subjektivnim tegobama koje se upisuju u anamnezu. Anamneza se obično smatra prvim i najvažnijim korakom postavljanja dijagnoze.
Generalno
Ovaj dio sadrži opće podatke, značajne za administraciju zdravstvene ustanove i vođenje evidencije. On obuhvata prezime i ime bolesnika, spol, datum i mjesto rođenja, adresu stanovanja, bračno stanje, zanimanje, dan prijema u bolnicu, podatke o tome ko plaća bolničke troškove.
Glavne tegobe
U ovom dijelu se bilježe dominantne tegobe bolesnika, navedene veoma kratko.
Sadašnja bolest
Ovo je jedan od najznačajnijih dijelova anamneze, gdje se vrši razrada glavnih tegoba. U praksi se svakoj tegoba poklanja posebna pažnja i za svaku se bilježe tri bitna podatka: otkad tegoba traje (što je ponekad teško precizno utvrditi), kako su se tegobe mijenjale i kakav je njihov odnos prema oboljelom tijelu.
Ukoliko bolesnik iz različitih razloga nije u stanju da pruži sve neophodne anamnestičke podatke, onda se isti uzimaju od srodnika ili drugih osoba (heteroanamneza).
Ranije bolesti
U ovom dijelu anamneze se bilježe svi važni podaci o ranijim bolestima pacijenta, od najranijeg djetinjstva do momenta prijema u zdravstvenu ustanovu. Postavljaju se pitanja o eventualnim ranijim operacijama, povredama, bolničko liječenje, vakcinisanje, preležanim bolestima i sl..
Ispitivanje o sadašnjem stanju
U okviru anamneze po sistemima imamo slijedeće dijelove: opće pojave, glava i vrat, organi za disanje, organi za krvotok, organi za varenje, mokraćni-spolni organi, kosti, zglobovi, mišići, koža i nervni sistem.
U dio opće pojave bilježe se podaci o nespecifičnim tegobama, koje su karakteristične za veći broj bolesti (gubitak apetita, malaksalost, slabost, pojačano znojenje, promjene u tonalitetu i boji glasa, temperatura, suhoća usta, nesanica).
Katherine Howard
Katherine Howard (Keterin Hauvard; između 1520 i 1525 - 13. februar 1542) je bila peta žena engleskog kralja Henrika VIII, poznata kao Ruža bez trna.
Anamneza
Ispitivanje o sadašnjem stanju
Nakon glave i vrata, ispituju se funkcionalni simptomi koji ukazuju na oboljenja disajnih organa. Ovdje se ubrajaju: kašalj, iskašljavanje, osjećaj otežanog disanja (dyspnoe), osjećaj gušenja, zvučni fenomeni disanja (zviždanje, hroptanje), bolovi u grudnom košu, cijanoza, sekrecija i krvarenje iz nosa, iskašljavanje krvi.
Katherine Howard
Djetinjstvo i mladost
Katherine je rođena kao deseto dijete lorda Edmunda Howarda i Joyce Culpepper. Tačan datum njenog rođenja, kao i kod drugih Henrikovih žena, nije poznat a smatra se da je između 1520 i 1525. Katherine je bila prva rodica Georgea, Mary i Anne Boleyn. Njen otac je bio aristokratskog porijekla, ali budući da je bio mlađi sin, nije bio zavidno imućan sve dok mu kćerka njegove sestre, Anne Boleyn (druga supruga Henrika VIII), nije našla državni posao.
Anamneza
Ispitivanje o sadašnjem stanju
Za anamnezu u dijelu organa za krvotok važni su sljedeći simptomi: dispneja, brzo zamaranje, bol iza grudne kosti, napadi noćnog gušenja, osjećaj jačeg lupanja i preskakanje srca, otok na nogama, grčevi, nesvjestice, iskašljavanje krvi, cijanoza, gastrointestinalne smetnje ...
Katherine Howard
Djetinjstvo i mladost
Kao dijete poslana je da živi kod očeve maćehe, Agnes Howard (r. Tilney). Agnes, stara vojvotkinja od Norfolka, imala je brojne sluge i štićenike, obično djecu siromašnijih rođaka. Stara vojvotkinja je mnogo vremena provodila na dvoru, pa je odgajanje i obrazovanje njenih štićenika nije mnogo interesovalo. Posljedica toga je bila činjenica da je Katherine bila jedna od manje obrazovanih Henrikovih žena, iako je znala čitati i pisati, za razliku od mnogih žena njenog vremena. Jedino za što je pokazivala interes tokom obrazovanja bila je muzika.
Anamneza
Ispitivanje o sadašnjem stanju
Kod organa za varenje ispituju se: smetnje pri gutanju hrane, poremećaji apetita, mučnina, povraćanje, štucanje, podrigivanje, gađenje na hranu, nadutost, krčanje crijeva, tegobe u predjelu anusa, karakteristike stolice, pražnjenje crijeva.
Katherine Howard
Djetinjstvo i mladost
Katherine je bila vedra i živahna, baš kao i njena rodica, iako ne pobožna. Povremeni časovi koje je pohađala kod vojvotkinje doveli su do romanse sa njenim učiteljem, Henryem Mannoxom 1536. godine, kad je Katherine imala između jedanaest i trinaest godina. Kasnije, kad je Katherine postala kraljica, Mannoxa je postavila za dvorskog muzičara. Mannox će poslije na suđenju za preljub svjedočiti protiv Katherine.
Anamneza
Ispitivanje o sadašnjem stanju
Simptomi važni za mokraćni-polne organe su: bol u predjelu bubrega ili mjehura, tegobe pri mokrenju, učestalo noćno mokrenje, promjene u izgledu i količini mokraće, krv u mokraći.
Dio kosti, zglobovi, mišići i koža analizira promjene na koži, svrab, tegobe pri kretanju, bol u zglobovima i mišićima, grčenje, promjene u pokretljivosti, zamaranje, otok, crvenilo i druge slične simptome.
Katherine Howard
Djetinjstvo i mladost
Romansa sa Mannoxom završava 1538. godine, kada Katherine upoznaje vojvotkinjinog sekretara, Francisa Derehama. Par je ozbiljno shvatao svoju vezu i vodio bračni život. Francis je Katherine toliko vjerovao da joj je povjeravao svoj novac dok je on bio na poslovnom putu. Katherinine prijateljice su znale za ovu aferu, a kad je za nju saznala i vojvotkinja 1539. godine, romansa je završila. Katherine i Francis su uprkos tome planirali da se vjenčaju nakon što se on vrati iz Irske. Ako je par čak i tajno razmijenio zavjete, bili bi smatrani vjenčanim. Njihov odnos je izblijedio tokom Derehamovog boravka u Irskoj.
Anamneza
Ispitivanje o sadašnjem stanju
Za nervni sistem je važno ustanoviti kako pacijent spava, da li se javljaju nesvjestice i koliko često, da li su one praćene mučninom i povraćanjem, da li osoba dobro vidi, čuje, osjeća miris, okus i dodir, da li je prisutna nesigurnost u hodu i stajanju, da li pacijet nosi naočale.
Osobna anamneza
U ovom dijelu anamneze se obično bilježe štetne navike što se tiče pušenja, uzimanja alkohola, lijekova. Navodi se koliko dugo osoba puši, koliko cigareta dnevno, kad je eventualno ostavila pušenje; od kada pije, koju vrstu i količinu alkohola konzumira; koje lijekove koristi ili je koristila i u kojoj količini i ritmu. Također se unose podaci vezani za hobije, kućne ljubimce, neuobičajne navike u prehrani, navode se opširniji podaci o zanimanju.
Katherine Howard
Dolazak na dvor
Katherinin tetak je mladoj djevojci našao mjesto na dvoru kralja Henrika VIII. Henrik je brzo primijetio mladu i atraktivnu dvorsku damu svoje nove žene, Ane Klevske, za koju je pokazivao malo interesa od samog početka braka. Njeni rođaci su sumnjali da je mlada djevojka dovoljno zrela da preuzme odgovornost koju nose kraljeve ljubavnice, no odlučili su svoje mišljenje zadržati za sebe. Neki su čak i podržavali Katherine, za koju su se nadali da će očistiti ime svoje porodice; njeni rođaci, George i Anne Boleyn, su pogubljeni upravo zbog navodnog preljuba. Katolici su Katherine vidjeli kao zadnju šansu da Englesku vrate rimokatoličanstvu. Kako se Katherine približavala kralju, tako je rastao uticaj njene porodice. Samo nekoliko mjeseci nakon što ju je upoznao, Henrik je obasipao Katherine poklonima u obliku skupe odjeće i posjeda. Moguće je da je njihov odnos konzumiran već tada, pošto je u ovom periodu Henrik zatražio ubrzanje poništavanja njegovog braka sa Anom, nadajući se da je Katherine trudna i da nosi sina.
Kapfenberg
Kapfenberg je grad u okrugu Bruck-Mürzzuschlag u austrijskoj saveznoj pokrajini]] Štajerskoj. Udaljen je od Graza oko 60 km. Grad je centar metaloprerađivačke industrije sa čeličanom koja zapošljava nekoliko hiljada radnika. Grad je poznat po jednom od najjačih austrijskih košarkaških timova, Kapfenberg Bulls, ali i po najvećem austrijskom sporskom amaterskom savezu KSV, sa preko 5.500 članova u oko 20 sportova.
Anamneza
Porodična anmneza (anamnesis familliae)
U porodičnoj anamnezi se istražuju i analiziraju podaci o bolestima u užoj i široj obitelji, koji su često veoma dragocjeni za otkrivanje tačne prirode bolesti. Naročito su važne informacije o bolestima u bližoj porodici (roditelji, braća i sestre, djeca). Postavljaju se pitanja o svim bolestima za koje naslijeđe igra bitnu ulogu: tuberkuloza, šećerna bolest, hipertenzija, bolesti srca, maligniteti, psihičke bolesti, pretilost, hemofilija.
Katherine Howard
Brak
Uprkos svom novostečenom bogatstvu i moći, Katherine nije bila zadovoljna svojim brakom. Nije bila trudna, a nije joj se sviđala ni Henrikova gojaznost. Početkom 1541. godine Katherine započinje vezu sa Thomasom Culpepperom (Tomas Kulpeper), Henrikovim najdražim dvorjaninom. Sastanke je organizovala kraljičina dvorska dama, Jane Boleyn, udovica Katherininog rođaka Georgea.
Anamneza
Socijalno-epidemiološki podaci
Ovi podaci se odnose na porodični, profesionalni, stambeni i materijalni status, odnosno na probleme koje bolesnik ima iz jedne od ovih sfera života.
Katherine Howard
Brak
U međuvremenu, kralj i kraljica su zajedno obilazili Englesku u ljeto 1541. godine, a pripremalo se i za bilo kakve znakove trudnoće i krunidbe koja bi uslijedila. Kako je kraljičina vanbračna avantura napredovala, ljudi koji su viđali kraljicu i Culpeppera zajedno počeli su ucijenjivati Katherine i tražiti od nje razne usluge. Mnoge od njih je prihvatila kao svoje dvorjane kako bi kupila njihovu šutnju. Njena najkatastrofalnija odluka je bila uvrstiti Henrya Mannoxa među dvorske muzičare i Francisa Derehama kao ličnog sekretara. Ta je odluka dovela do optužbi za preljub i urotu nakon osamnaest mjeseci braka.
Anamneza
Anamnezni zaključak
Na temelju svih prikupljenih podataka i njihove podrobno analize, u ovom dijelu se izvodi zaključak o tome o kojoj se konkretno bolesti radi. On nije isto što i dijagnoza, ali ipak mora biti precizan i realan.
Katherine Howard
Propast i pogubljenje
Do kasne 1541. godine kraljičina strastvena prošlost je isplivala na površinu zahvaljujući Johnu Lascellesu, protestantu čija je setra služila kao sluškinja vojvotkinji od Norfolka, te tako svjedočila Katherininim mladenačkim vezama. Motiviran rastućom prijetnjom svojoj vjeri od strane katolika, Lascelles je o ovome obavijestio Thomasa Cranmera, tada nadbiskupa od Canterburya i Henrikovog bliskog savjetnika.
Cranmer je, svjestan da bi svaki pregovor oko braka sa Francsiom poništio Katherinin brak sa Henrikom, dao Henriku pismo koje je sadržalo optužbe protiv kraljice 2. novembra 1541. godine dok je par prisustvovao misi povodom dana Svih svetih. Henrik je u početku odbio da povjeruje u optužbe protiv Katherine i naredio Cranmeru da bolje istraži problem. Za nekoliko dana, nakon mučenja u Toweru, Dereham i Culpepper su svjedočili o vezi sa Katherine, a pronađeno je i Katherinino ljubavno pismo upućeno Culpepperu. Katherine je optužena za urotu, ali nije nikada priznala, čak ni svećeniku nekoliko sati prije pogubljena, da je izdala kralja.
lijevo|mini|250px|Tower of London, toranj gdje je pogubljivana engleska aristokracija optužena za urotu protiv monarha
Dana 22. novembra oduzeta joj je titula kraljice, a Thomas Culpepper i Francis Dereham su pogubljeni 10. decembra; prvi obezglavljen, a drugi obješen. Prema običaju, njihove su glave izložene nabijene na kolce na Londonskom mostu. Njeni su rođaci također bili zatvoreni u tornju, svi osim vojvode od Norfolka, njenog tetka, koji se uspješno ogradio od skandala. Svi su Howardi proglašeni krivima i osuđeni na doživotnu robiju, ali su poslije pušteni i vraćena im je imovina. Da bi ostvario svoju namjeru i pogubio Katherine, Henrik je morao promijeniti zakon koji je Katherine oslobađao krivice za preljub; ako je Katherine potpisala ikakav predbračni ugovor sa Derehamom njen brak sa Henrikom bi bio nepostojeći, a njena veza se ne bi smatrala preljubom. Novi zakon je osuđivao sve koji su namjeravali izvršiti preljub, a ovaj put on je obuhvaćao i Katherine.
Zadnju noć svog života provela je pripremajući se za smrt. Umrla je mirna, ali je izgledala blijedo i prestrašeno. Pogubljena je zajedno sa Jane Boleyn. Sahranjena je u neoznačenoj grobnici pored kapele St Peter ad Vincula, gdje je ležala i njena rodica, Anne Boleyn. Henrik nije prisustvovao sahrani. Njeno tijelo je bilo među onima otkrivenim prilikom renovacije kapele tokom vladavine kraljice Viktorije, a njeno ime se nalazi na spisku ljudi čiji je život završio u Toweru.
New Hampshire
New Hampshire je američka savezna država i jedna od 13 prvih američkih država. Nalazi se na sjeveroistoku SAD-a, unutar regije Nova Engleska. Na jugu graniči sa Massachusettsom, Vermontom na zapadu, Maineom i Atlantskim okeanom na istoku i kanadskom provincijom Quebec na sjeveru.
Interesantno je da na automobilskim tablicama New Hampshire piše "živi slobodno ili umri", a populacija u državi je oko 1.300.000 stanovnika. New Hempshire je pogodan za skijanje, lov i ribolov.
7. mart
7. mart / ožujak (7. 3) jest 66. dan godine po gregorijanskom kalendaru (67. u prestupnoj godini). Do kraja godine ima još 299 dana.
Ermitovska funkcija
U matematičkoj analizi ermitovska funkcija jest kompleksna funkcija sa osobinom da je njena konjugovano kompleksna vrijednost jednaka originalnoj funkciji s primjernom znaka varijable:
za sve x u domenu od f.
za sve parove (x_1, x_2) u domenu od f.
Iz ove definicije odmah slijedi, ako je f Hermitijan funkcija, da je:
Motivacija
Ermitovske funkcije često se pojavljuju u matematici i procesuiranju signala. Kao primjer, sljedeći iskazi važni su za rad s Fourierovim transformacijama:
Infracrveno zračenje
Infracrveno zračenje ima široku primjenu. Vojska ga koristi za aktivno otkrivanje ciljeva u mraku. Termalno infracrveno zračenje koje emituju sva tijela zavisno od svoje temperature koristi se za pasivni nadzor prostora (alarmni uređaji), otkrivanje požara i u medicini. Blisko se infracrveno zračenje koristi u slobodnom prostoru za daljinsko upravljanje i komunikacije malog dometa, a kada ga se usmjeri pomoću svjetlovoda omogućuje vrlo brzi prijenos podataka i na veće udaljenosti.
Gotovo svo zračenje crnog tijela iz objekata blizu sobne temperature je na infracrvenim valnim dužinama. Kao oblik elektromagnetnog zračenja, IR širi energiju i zamah, vrši pritisak zračenja i ima svojstva koja odgovaraju i osobinama talasa i čestice, fotona.
Odavno je poznato da požar emituje nevidljivu toplotu; 1681. pionirski eksperimentator Edme Mariotte pokazao je da staklo, iako prozirno za sunčevu svjetlost, sprečava zračenje toplote. Godine 1800. astronom Sir William Herschel je pomoću djelovanja na termometar otkrio da je infracrveno zračenje vrsta nevidljivog zračenja u spektru manje energije od crvene svjetlosti. Nešto više od polovine Sunčeve energije je konačno, kroz Herschelove studije, došlo na Zemlju u obliku infracrvenog zračenja. Ravnoteža između apsorbovanog i emitovanog infracrvenog zračenja ima važan uticaj na klimu Zemlje.
Infracrveno zračenje emituju ili apsorbuju molekuli kada se menjaju rotaciono-vibracioni pokreti. On pobuđuje vibracione modove u molekuli kroz promjenu dipolnog momenta, što ga čini korisnim frekvencijskim opsegom za proučavanje ovih energetskih stanja za molekule odgovarajuće simetrije. Infracrvena spektroskopija ispituje apsorpciju i transmisiju fotona u infracrvenom opsegu.
Infracrveno zračenje se koristi u industrijskim, naučnim, vojnim, komercijalnim i medicinskim aplikacijama. Uređaji za noćno osvjetljavanje koji koriste aktivno blisko infracrveno osvjetljenje omogućavaju posmatranje ljudi ili životinja bez otkrivanja posmatrača. Infracrvena astronomija koristi teleskope opremljene senzorima za prodiranje u prašnjave regije svemira kao što su molekularni oblaci, za otkrivanje objekata kao što su planete i za gledanje objekata sa visokim crvenim pomakom iz ranih dana svemira. Infracrvene termalne kamere se koriste za otkrivanje gubitka toplote u izolovanim sistemima, za posmatranje promjene protoka krvi u koži i za otkrivanje pregrijavanja električnih komponenti.
8. mart
8. mart / ožujak (8. 3) jest 67. dan godine po gregorijanskom kalendaru (68. u prestupnoj godini). Do kraja godine ima još 298 dana.
Infracrveno zračenje
Vojne i civilne primjene uključuju sticanje ciljeva, nadzor, noćni vid, navođenje i praćenje. Ljudi na normalnoj tjelesnoj temperaturi zrače uglavnom na talasnim dužinama oko 10 μm (mikrometara). Nevojne namjene uključuju analizu toplotne efikasnosti, praćenje okoliša, inspekcije industrijskih objekata, detekciju rasta, daljinsko mjerenje temperature, bežičnu komunikaciju kratkog dometa, spektroskopiju i vremensku prognozu.
Definicija i odnos prema elektromagnetnom spektru
Ne postoji univerzalno prihvaćena definicija opsega infracrvenog zračenja. Obično se uzima da se proteže od nominalne crvene ivice vidljivog spektra na 700 nanometara (nm) do 1 milimetra (mm). Ovaj opseg talasnih dužina odgovara opsegu frekvencija od približno 430 THz do 300 GHz. Izvan infracrvenog je mikrotalasni dio elektromagnetnog spektra. Sve više se teraherc zračenje broji kao dio mikrotalasnog opsega, a ne infracrvenog, pomjerajući ivicu infracrvenog opsega na 0,1 mm (3 THz).
Prirodno infracrveno zračenje
Sunčeva svjetlost, na efektivnoj temperaturi od 5.510 °C, sastoji se od zračenja skorog termičkog spektra koje je nešto više od pola infracrveno. U zenitu, sunčeva svjetlost daje zračenje od nešto više od 1 kilovata po kvadratnom metru na nivou mora. Od ove energije, 527 vati je infracrveno zračenje, 445 vati je vidljiva svjetlost, a 32 vata je ultraljubičasto zračenje. Gotovo svo infracrveno zračenje sunčeve svjetlosti je blizu infracrvenog, kraće od 4 mikrometra.
IC 1468
IC 1468 (također poznat kao MCG -1-58-19 i PGC 70429) je spiralna galaksija koja je udaljena oko 442 miliona sg od Zemlje i nalazi se u sazviježđu Ribe. Najveći prečnik je 1,10 (141 hiljada sg) a najmanji 0,5 uglovnih minuta (64 hiljade sg). Prvo otkriće je napravio Stephane Javelle 19. septembra 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Step Sarajevo
STEP d.d. Sarajevo (SASE: STEPR) je bosanskohercegovačka kompanija sa sjedištem u Sarajevu, koja se bavi proizvodnjom, isporukom i ugradnjom signalno-sigurnosne i elektro-opreme.
Historija
Kompanija je osnovana kao radna jedinica u okviru Jugoslavenskih Željeznica, za potrebe održavanja željezničke kontaktne mreže i signalizacije. Od decembra 1990. godine osniva se STEP d.o.o. Tokom rata u BiH, kompanija je bila angažirana u namjenskoj proizvodnji za potrebe Armije RBiH. Nakon rata, kompanija se transformira u dioničko društvo i privatizira.
U toku 2010. i 2011. godine, kompanija je angažirana kao podizvođač austrijskog konzorcija na projektima rekonstrukcije pruge na željezničkom koridoru Vc kroz Bosnu i Hercegovinu. Od septembra 2012, kompanija je angažirana na rekonstrukciji pruge Okučani-Novska u Hrvatskoj.
Vlasništvo
Dionice kompanije su u vlasništvu firme BNT-TECH d.o.o. Sarajevo sa udjelom od 100,00% (stanje: februar 2018.)
Mariner 9
Mariner 9, NASA-ina svemirska letjelica namijenjena istraživanju planete Marsa, i deveta iz programa Mariner. Lansirana je 30. maja 1971. godine pomoću rakete Atlas-Centaur iz Cape Canaverala. Bila je prva letjelica koja je uspješno ušla u Marsovu orbitu 13. novembra 1971. i prva koja je ušla u orbite neke druge planete uopšte, i pritom obavila nekoliko važnih istraživanja uz pomoć ugrađenih uređaja.
Očekuje se da će 2022. godine ući u Marsovu atmosferu, pri čemu će ili izgorjeti pri samom ulasku u atmosferu, ili pasti uništena na planet.
NGC 4697
NGC 4697 (također poznat kao MCG -1-33-10, PGC 43276 i UGCA 300) je eliptična galaksija koja je udaljena oko 57 miliona sg od Zemlje i nalazi se u sazviježđu Djevica. Najveći prečnik je 7,20 (120 hiljada sg) a najmanji 4,7 uglovnih minuta (78 hiljada sg). Prvo otkriće je napravio John Frederick William Herschel 24. aprila 1784. godine.
Spisak bosanskih banova
Bosanski banovi su prvi dokumentirani vladari Bosne. Upravljali su njome kao saveznici ugarskog kralja.
Godine 1377. ban Tvrtko se okrunio za kralja Bosne. Za spisak njegovih nasljednika, pogledajte spisak bosanskih kraljeva.
Iron Maiden (album)
Iron Maiden prvi je studijski album britanske heavy metal grupe Iron Maiden. Objavila ga je diskografska kuća EMI 14. aprila 1980. godine u Ujedinjenom Kraljevstvu, nekoliko mjeseci kasnije u Sjevernoj Americi objavili su ga Harvest/Capitol Records, zatim diskografska kuća Sanctuary Records/Columbia Records u Sjedinjenim Američkim Državama. Sjevernoameričko izdanje sadrži pjesmu "Sanctuary", koja je prije izdana kao singl u Ujedinjenom Kraljevstvu. Godine 1998. remasterovan je kao i svi albumi prije 1995. godine, a pjesma "Sanctuary" dodana je u izdanja za sve teritorije.
Iako je Iron Maiden kasnije kritikovao kvalitet produkcije albuma, album je komercijalno i kritički dobro prihvaćen i završio je na četvrtom mjestu hit liste UK Albums Chart.
Zatvorena konveksna funkcija
Osobine
Zatvorena konveksna funkcija f je supremum skupine svih povezanih funkcija h, takvih da je h≤f.
9. mart
9. mart / ožujak (9. 3) jest 68. dan godine po gregorijanskom kalendaru (69. u prestupnoj godini). Do kraja godine ima još 297 dana.
Vladimir I, veliki knez Kijeva
Vladimir I (staroruski: Володимѣръ Свѧтославичь; staronordijski: Valdamarr gamli; 958 - 15 juli 1015) bio je veliki knez Kijeva od 980. do 1015. godine. Nakon smrti oca 972. godine pobjegao u Norvešku, jer je njegov brat Jaropolk I ubio njihovog brata Olega kako bi se proglasio vladarem Kijevske Rusije. Tamo je uz pomoć rođaka Haakona Sigurdssona sakupio varjašku vojsku i svrgnuo Jaropolka I. Do 980. godine konsolidovao je Kijevsku Rusiju i učvrstio njene granice zbog upada bugarskih, baltičkih i istočnih nomada. Naslijedio ga je Svjatopolk I.
Nogometne utakmice Bosna i Hercegovina – Švedska
Prvu zvaničnu utakmicu Bosna i Hercegovina i Švedska odigrale su 29. maja 2010. na stadionu Råsunda u Stockholmu. Švedska je golom u posljednjim trenucima prvog poluvremena povela golom Ola Toivonena. U drugoj minuti drugog poluvremena Sejad Salihović iz slobodnog udarca izjednačio je rezultat na utakmici. Sa dva postignuta gola u nastavku utakmice Švedska je preko Martina Olssona u 68. i 82. minuti stigla do ubjedljive prednosti. U posljednjoj minuti utakmice Ermin Zec smanjio je rezultat, da bi nekoliko trenutaka kasnije Marcus Berg postavio konačan rezultat 4–2. Za nacionalni tim Bosne i Hercegovine u ovoj utakmici debitantski nastup ostvario je Mehmed Alispahić.
Mars Global Surveyor
Mars Global Surveyor (MGS), NASA-in orbiter koji je bio namijenjen dvogodišnjem proučavanju Marsa. Lansiran 11. jula 1996. u Marsovu je orbitu ušao 12. septembra 1997. nakon čega su uslijedila četiri mjeseca kočenja solarnim pločama kako bi se orbiter smjestio na tačnu poziciju.
Crkva svete Petke na Čukaričkoj padini
mini|desno|Crkva svete Petke na Čukaričkoj padini
Crkva svete Petke podignut je u Beogradu, oktobra 2004. u blizini Ade Ciganlije, u naselju Čukarička padina, na uglu Lazarevačkog druma i ulice Obalskih radnika, općina Čukarica. Hram je srpske pravoslavne crkve i pripada Beogradsko-karlovačkoj arhiepiskopiji.
Arhitektura
mini|desno|Dio unutrašnjosti crkve Temelji hrama su posvećeni 1999. godine, a gradnja je započeta augusta 2001. godine. Kako je utvrđeno da je tlo nestabilno za gradnju jer ima podzemnih voda, kao najbolje rješenje prihvaćena je plutajuća ploča. Autor projekta je arh. prof. Branko Pešić.
Demografija Teslića
Po popisu stanovništva iz 1991. godine, općina Teslić imala je 59.854 stanovnika, raspoređenih u 44 naselja.
Popis 1991.
ukupno: 59.854
Crkva svete Petke na Čukaričkoj padini
Freske
Osnovna karakteristika živopisa hrama svete Petke je to da je ovo crkva sa najviše naslikanih Srba svetitelja i prvi hram u kome je freskopisano žitije svete Petke. Prikazan je i znatan broj svetiteljki. Živopisanje hrama je blagoslovio patrijarh Pavle, sav živopis je financirao Miloš Petković sa porodicom od 2004-2008. godine, a freske je posvetio vladika Atanasije Rakita 8. augusta 2008. godine.
Demografija Teslića
Popis 1981.
ukupno: 60.434
Popis 1971.
ukupno: 52.713
Crkva svete Petke na Čukaričkoj padini
Riza svete Petke
U hramu je riza svete Petke kojom su bile pokrivene moći svetiteljke. Odežda je od pliša, vezena zlatom i svilom. Ova odeždaje izrađena u jednom manastiru u blizini Iașija gdje se nalaze moći svetiteljke, a svetiteljki ih daruju vjernici.
Crkvene aktivnosti
Pri hramu je aktivno Društvo pobožnih žena koje sa svećenicima posjećuju bolesne, mješoviti hor, a njeguje se i pjevničko pjevanje.
Bajkonur
desno|mini|250px|Karta sa lokacijom Kosmodroma Bajkonur u Kazahstanu Kosmodrom Bajkonur (Kazaški: Байқоңыр ғарыш айлағы, Bayqoñır ğarış aylağı; Ruski: Космодром Байконур, Kosmodrom Baykonur), također poznat po imenu Tjuratam, je prvo u svijetu i najveće u trenutnoj upotrebi postrojenje za lansiranje raketa. Nalazi se u pustinjskim stepama Kazahstana, oko 200 kilometara (124 milje) istočno od Aralskog mora, sjeverno od rijeke Sir Darja, blizu Tjuratam željezničke stanice. Mjesto je 90 metara iznad nivoa mora. Vlada Kazahstana je iznajmila Bajkonur Rusiji, sve do 2050., i kosmodromom trenutno upravlja Ruska federalna svemirska agencija, i Ruske svemirske vojne snage. Oblik lokacije je elipsa, sa kosmodromom u sredini. Građen je 1950-tih kao baza operacija u ambicioznom svemirskom programu. Svake godine se vrši veliki broj lansiranja u različite svrhe.
Vostok 1, prva letjelica sa ljudskom posadom u svjetskoj historiji, je lansirana sa Bajkonura, sa mjesta zvanog Gagarinov početak.
Godine 1955. sovjetsko Ministarstvo odbrane izdalo je dekret i osnovalo kosmodrom Bajkonur. Prvobitno je izgrađen kao glavna operativna baza za sovjetski svemirski program. Kosmodrom je služio kao lansirna tačka za Sputnjik 1 i Vostok 1. Lansirna platforma korištena za obje misije preimenovana je u "Gagarinov početak" u čast sovjetskog kosmonauta Jurija Gagarina, koji je pilotirao Vostok 1 i postao prvi čovjek u svemiru. Pod sadašnjom ruskom upravom, Bajkonur ostaje prometna svemirska luka, sa brojnim komercijalnim, vojnim i naučnim misijama koje se pokreću svake godine.
Skeleton na Zimskim olimpijskim igrama 2014 – muškarci
Takmičenja u skeletonu na ZOI 2014. u Sočiju održana su u sankaškom centru "Sanki" kod Krasne Poljane, i to između 13. i 15. februara. Održana su dva takmičenja.
Zastava ostrva Man
mini|desno|300px|Zastava ostrva Man mini|desno|300px|Civilna zastava Zastava ostrva Man prikazuje triskelion, amblem sa tri ljudske noge, u centru crvene zastave. Tri noge se spajaju na kraju butina i savijene su u koljenu. Kako bi noge bile isto postavljene na obje strane zastave, koristi se dvostrana zastava.
Zastava je bazirana na grbu posljednjeg vikinškog kralja ostrva Man, Magnusa III. Modificiranu verziju grba još uvijek koriste Magnusovi potomci u Norveškoj, porodica Skanke.
Porijeklo triskeliona je u drevnom keltskom simbolu Sunca, a koristile su ga i neke druge drevne civilizacije, poput Mikene i Likije. Zastava je vrlo slična sicilijanskoj.
Kao civilna zastava koristi se crvena sa zastavom Ujedinjenog Kraljevstva u kantonu i triskelionom u polju.
10. mart
10. mart / ožujak (10. 3) jest 69. dan godine po gregorijanskom kalendaru (70. u prestupnoj godini). Do kraja godine ima još 296 dana.
Göreme
mini|desno|300px|Pogled na grad Göreme i njegovu dolinu
Göreme je grad koji se nalazi u historijskoj regiji Kapadokije, u centralnom dijelu Turske. Grad broji oko 2.000 stanovnika i administrativno pripada provinciji Nevşehir a koja se nalazi unutar geografske regije Centralna Anadolija.
Grad je kroz historiju nekoliko puta mijenjao naziv a zvao se između ostalog i Korama, Matiana, Maccan ili Machan i Avcilar. Kada je dolina Göreme označena kao važna turistička destinacija i kao takva postala centar turizma Kapadokije, iz praktičnih razloga grad je preimenovan u današnji naziv Göreme.
Nacionalni park Göreme (tr: Göreme Tarihî Millî Parkı) 1985. godine je uvršten na UNESCOov spisak svjetske baštine.
NGC 886
NGC 886 je otvoreno zvjezdano jato i nalazi se u sazviježđu Kasiopeja. Prvo otkriće je napravio John Frederick William Herschel 30. oktobra 1829. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Predsjednik vlade
Predsjednik vlade ili premijer vlade je naziv za šefa vlade ili izvršnog dijela vlade u parlamentarnom sistemu u određenoj državi, provinciji ili teritoriji. Premijerom se također u nekim zemljama naziva i predsjednik ministarstva.
Bosanskohercegovački premijer
Premijer BiH je trenutno Zoran Tegeltija. Ustavni naziv za premijera u BiH je Predsjedavajući Vijeća ministara
8422 Mohorovicic
8422 Mohorovičić je asteroid glavnog pojasa, s periodom obilaska oko Sunca od 5 godina i 38 dana, otkriven 1996.
Dobio je ime po hrvatskom naučniku Andriji Mohorovičiću.
Funkcija realne varijable
U matematici, funkcija realne varijable je matematička funkcija čiji je domen realna osa. Slobodno rećeno, za funkciju realne varijable uzima se svaka funkcija čiji je domen podskup realne ose.
Funkcije realne varijable su bile klasini predmeti proučavanja u matematičkoj analizi, posebno u realnoj analizi. U tom kontesktu, za funkciju realne varijable se smatrala funkcija realne vrijednosti realne varijable, to jest, funkcija čiji su domen i kodomen realni brojevi. Međutim, zbog njihove pogodnosti u oblastima kao što je Fourierova analiza, uobičajno je razmatrati kompleksne funkcije realne varijable, to jest, funkcija čiji je domen skup realnih brojeva, a čije je područje skup kompleksnih brojeva.
Do uvođenja funkcionalne analize 1920tih godina, proučavanje funkcija realne varijable je bilo jedno od dvije glavne podoblasti matematičke analize. Druga podoblast je bila proučavanje funkcija kompleksne varijable, poznata i pod nazivom kompleksna analiza.
Fosfor-trifluorid
Fosfor-trifluorid je neorganski  hemijski spoj, čija je formula PF3. To je bezbojni plin bez mirisa, koji polahko reagira s  vodom, a   veoma  je otrovan. Glavnu ulogu ostvaruje kao ligand u metalnim kompleksima. Kao ligand, podudara se sa ugljik-monoksidom u metalnim karbonilima, a  zapravo njegova toksičnost je posljedica vezanja s željezom u krvnom  hemoglobinu, na sličan način kao što se veže  i ugljik-monoksid.
Fizičke
Fosfor-trifluorid ima ugao vezanja od 107 °, a  C-P-F ugao veze je  96,3 °. Plinoviti PF3 ima standardnu entalpiju formiranja od –945 kJ/mol (–226 kcal / mola). U atom fosfora ima hemijski pomak nuklearne magnettne rezonacije  od 97 ppm (donje podučje  H3PO4).
Ostale
Fosfor-trifluorid hidrolizira posebno na visokim vrijednostima pH, ali to je manje hidrolitski osjetljiv od fosfor-trihlorida. Ne nagriza stakla, osim na visokim temperaturama, a da se osuši sa malim gubitkom,  može se koristiti bezvodni kalij-hidroksid. Uz vruće metale, formiraju se fosfidi i fluoridi. Sa Lewisovim bazama, kao što je amonijak, osim formiranja proizvoda (adukta), PF3 se oksidira oksidirajućim supstancama, kao što su brom ili kalij-permanganat.
Kao ligand za tranziciju metala, PF3 je jak π-akceptor, formira razne metalne komplekse sa metalina na niskim stanjima oksidacije. PF3 formira oblike nekoliko kompleksa za koje su odgovarajući CO derivati (vidi metal karbonil)  nestabilni ili ne postoje. Stoga je PF (PF3)4 poznat, ali Pd (CO)4 nije.
Takvi kompleksi se obično pripremaju direktno iz srodnih spojeva  metal karbonila, uz gubitak  CO. Međutim, nikl je metal koji reagira direktno sa PF 3 na 100 °C pod pritiskom od  35 MPa da se formira Ni (PF3)4, koji je analogan Ni (CO)4. Cr (PF3)6, analog Cr(CO)6, mže se dobiti od dibenzenehroma:
Dobijanje
Fosfor trifluorid se obično dobija od fosfor-trihlorida, putem halogena razmjene, pomoću različitih fluorid a, kao što su fluorovodik, kalcij-fluorid, arsen-trifluorid, antimony-trifluorid ili cink-fluorid:
Biološka aktivnost
Fosfor-trifluorid je sličan ugljik-monoksidu jer je plin koji se snažno veže za željezo u hemoglobinu, sprečavajući krv za  apsorpciju kisika.
Mjere opreza
PF3 je vrlo otrovan, po čemu je porediv sa fozgenom.
NGC 8
NGC 8 je dvostruka zvijezda i nalazi se u sazviježđu Pegaz. Prvo otkriće je napravio Otto Wilhelm von Struve 29. septembra 1865. godine.
Najbliži NGC/IC objekti
Sljedeći spisak sadrži deset najbližih NGC/IC objekata.